ປີຂອງການປ່ຽນແປງໃນມຽນມາ ໄດ້ສ້າງ ຄວາມຫວັງຫລາຍຢ່າງ ແຕ່ກໍມີຫລາຍຄົນ ທີ່ບໍ່ຄິດຫວັງຫຍັງຫລາຍ (ເບິ່ງສະໄລດ໌ແລະວີດີໂອ)
ໃນປີທີ່ຜ່ານມານີ້ ລັດຖະບານ​ພົນລະ​ເຮືອນ​ແຕ່​ພຽງໃນ​ນາມ​ຂອງມຽນມາ ໄດ້ສ້າງ​ຄວາມ​ປະຫລາດ​ໃຈຫລາຍຢ່າງ ​ໃຫ້​ແກ່ພວກ​ຕິຕຽນ​​ໃນ​ການ​ປະຕິ​ຮູບ​.
ລັດຖະບານມຽນມາທີ່ໜຸນຫລັງໂດຍຝ່າຍທະຫານ ແຕ່ມີຊື່ເປັນລັດຖະບານພົນລະເຮືອນພຽງແຕ່ໃນນາມນັ້ນ ໄດ້ສ້າງຄວາມປະຫລາດໃຈໃຫ້ແກ່ພວກ ຕິຕຽນ ໃນການປະຕິຮູບດ້ານການເມືອງ ແລະດ້ານເສດຖະກິດຂອງຕົນ ການເຄຶ່ອນໄຫວຕ່າງໆຂອງລັດຖະບານມຽນມາຄັ້ງນີ້ ແມ່ນຍັງຜົນໃຫ້ລັດຖະມົນຕີຕ່າງປະເທດສະຫະລັດ ທ່ານນາງ ຮິລແລຣີ ຄລິນຕັນ ເດີນທາງໄປຢ້ຽມຢາມມຽນມາ ໃນຕົ້ນເດືອນທັນວານີ້ ຊຶ່ງຜູ້ສື່ຂ່າວວີໂອເອ Daniel Schearf ໄດ້ໂອ້ລົມກັບພວກຊາວເມືອງຢ່າງກຸ້ງຫົວເມືອງໃຫຍ່ຂອງມຽນມາກ່ຽວກັບ ສິ່ງທີ່ພວກເຂົາເຈົ້າຄິດວ່າເປັນການປ່ຽນແປງເທົ່າເຖິງປັດຈຸບັນ ນີ້ ຊຶ່ງທອງປານ ມີເລຶ່ອງນີ້ມາສະເໜີທ່ານ ການຢ້ຽມຢາມມຽນມາຂອງທ່ານນາງຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະ ລັດແມ່ນໄດ້ກວມເອົານຶ່ງປີຂອງການປ່ຽນແປງຫລາຍ ສິ່ງຫລາຍຢ່າງໃນມຽນມາທີ່ນໍາໂດຍ ປະທານາທິບໍດີ ເທນ ເຊນ ຄວາມພະຍາຍາມເພື່ອປະຕິຮູບຂອງອະດີດນາຍພົນຄົນນີ້ ໄດ້ ຮັບຄໍາຍ້ອງຍໍສັນສະ ເສີນຈາກທ່ານນາງອອງຊານ ຊູຈີ ຜູ້ນໍາປະຊາທິປະໄຕຂອງມຽນມາ ມຽນມາ ຊຶ່ງຄັ້ງນຶ່ງເປັນປະເທດທີ່ອຸດົມສົມບູນທີ່ສຸດປະເທດນຶ່ງໃນຂົງເຂດ ເອເຊຍຕາເວັນ ອອກສຽງໃຕ້ ແຕ່ສົມທຽບສ່ວນໃຫຍ່ແລ້ວມັນກໍຄືກັນກັບພວກ ຕຶກໃນສະໄໝເປັນເມືອງ ຂຶ້ນຂອງອັງກິດ ຄືມັນໄດ້ພັງທະລາຍລົງໄປເທື່ອລະ ໜ້ອຍພາຍໃຕ້ການປົກຄອງ ຂອງ ທະຫານ ໃນໄລຍະພຽງບໍ່ເທົ່າເດືອນຜ່ານມານີ້ ພວກຄົນສ່ວນຫລາຍຢ້ານກົວເກີນໄປທີ່ຈະເວົ້າ ຈະ ລົມເລຶ່ອງການເມືອງຢ່າງເປີດເຜີຍ ແຕ່ນັບຕັ້ງແຕ່ເດືອນມີນາຜ່ານມານີ້ ບັນຍາກາດແຫ່ງ ການປະຕິຮູບ ຊຸກຍູ້ໃຫ້ຜູ້ຄົນມີກໍາລັງໃຈ ດັ່ງ ພວກຂັບລົດສາມລໍ້ບາງຄົນ ຄືນາຍ ໝ່ອງ ຕັນ ຊໍ ກ້າປາກກ້າເວົ້າຫຼາຍຂຶ້ນ ມີ ມີ ອາຍ ແມ່ຄ້າຂາຍໝາກໄມ້ແຄມທາງ ກ່າວວ່າ ນາງເປັນຫ່ວງຢ້ານຖືກຈັບ ຍ້ອນ ການສະແດງອອກຄວາມຄິດຄວາມເຫັນ ຂອງນາງ ແຕ່ປານນັ້ນ ກໍຍັງເຕັມໃຈທີ່ຈະ ຕໍາໜິຕິຕຽນລັດຖະບານຢູ່ ແຕ່ກໍມີພວກຄົນອື່ນໆທີ່ເວົ້າວ່າ ເສດຖະກິດແລະລັດຖະບານກໍາລັງດີຂຶ້ນ ນັກທຸລະກິດ Aung Kyaw Win ເຈົ້າຂອງຮ້ານຂາຍເພັດແລະຄໍາທີ່ມີຊື່ສຽງແຫ່ງນຶ່ງກ່າວວ່າ ນາຍ Win ກ່າວວ່າ ທຸລະກິດໜ້າຈະດີຂຶ້ນກວ່ານີ້ ຖ້າຫາກປາດສະຈາກ ການລົງໂທດ ຈາກພາກພື້ນຢູໂຣບແລະສະຫະລັດ ເວລານີ້ ມຽນມາກໍາລັງລົດຜ່ອນກົດເກນຕ່າງໆລົງຢ່າງຊ້າໆ ແລະການຜູກ ຂາດທີ່ເຮັດ ໃຫ້ເສດຖະກິດຂອງປະເທດເຊື່ອມໂຊມລົງນັ້ນ ບາດກ້າວທີ່ສໍາຄັນປະການນຶ່ງ ກໍຄືການປັບອັດຕາແລກປ່ຽນໃຫ້ເປັນອັນນຶ່ງອັນດຽວກັນ ເພື່ອຍຸຕິການສໍ້ລາດບັງຫລວງ ອັດຕາແລກປ່ຽນທາງ ການ ຄື 7 ຈ໊າດ ຕໍ່ນຶ່ງໂດລາ ແຕ່ ອັດຕາແທ້ຕາມຕະຫລາດແມ່ນສູງກວ່າ ນັ້ນ 100 ເທົ່າ ຫລາຍໆຄົນໃນມຽນມາ ເຊັ່ນນາຍ ລວິນ ອອງ ຊໍ ຖືກຈ່າຍຄ່າແຮງໃຫ້ເປັນເງິນໂດລາ ແຕ່ ຕາມກົດໝາຍແລ້ວບໍ່ອະນຸຍາດໃຫ້ຜູ້ໃດມີເງິນຕາຕ່າງປະ ເທດໄດ້ ໂດຍບໍ່ໄດ້ຮັບອະນຸຍາດ ແລະຕ້ອງປ່ຽນເງິນເດືອນຂອງພວກເຂົາເຈົ້າ ໃນແຕ່ລະເດືອນ ບໍ່ດັ່ງນັ້ນແລ້ວ ຈະຖືກຈໍາຄຸກ “ບັດນີ້ພວກເຮົາສາມາດແລກປ່ຽນເງິນຕາຕ່າງປະເທດຕາມຮ້ານເຫລົ່ານີ້ໄດ້ ແຕ່ຕາມກົດ ໝາຍແລ້ວ ພວກເຮົາບໍ່ອະນຸຍາດໃຫ້ມີເງິນຕາຕ່າງປະເທດຢູ່ໃນ ຄອບຄອງ ມັນອາດຈະດີ ຂຶ້ນກວ່ານີ້ ຖ້າຫາກພວກເຈົ້າໜ້າທີ່ປ່ຽນກົດເກນນີ້” ບັນດາຮ້ານຂາຍນໍ້າຊາ ເປັນສູນລວມຊີວິດຄວາມເປັນຢູ່ທາງສັງຄົມຂອງນະຄອນຢ່າງກຸ້ງ ບ່ອນທີ່ພວກຄົນໄດ້ພົບປະກັນກິນນັ້ນນີ້ຊຸມແຊວກັນ ແຕ່ກໍຍັງພາກັນໂສເລຶ່ອງທຸລະກິດ ແລະກ່ຽວກັບວ່າ ມີການປ່ຽນແປງແນວ ໃດຢູ່ໃນມຽນມາ ນາຍ Tint Lwin ຄົນຂັບລົດແທ໊ກຊີ້ ກ່າວວ່າ ລາວເຫັນຫລາຍສິ່ງຫລາຍ ຢ່າງປ່ຽນແປງຢູ່ ແຕ່ລາວສົນໃຈແຕ່ເລຶ່ອງການຫາເງິນມາລ້ຽງຊີບຫລາຍກວ່າຈະສົນໃຈເລຶ່ອງການເມືອງ ນາຍ ຕອງ ທເຫວ່ ລັດຖະກອນທີ່ພົ້ນກະສຽນແລ້ວ ກ່າວວ່າ ລາວຫວັງວ່າການຢ້ຽມຢາມ ຂອງທ່ານນາງຄລິນຕັນຄັ້ງນີ້ ຈະຂະຫຍາຍການ ປະຕິຮູບດ້ານການເມືອງ ເສດຖະກິດ ແລະສັງຄົມໃຫ້ກວ້າງຂວາງອອກໄປອີກ ແລະນໍາພາໄປສູ່ການມີຄວາມສໍາພັນທີ່ດີຂຶ້ນກວ່າ ເກົ່າກັບສະຫະລັດ ເຖິງແມ່ນສະພາບການຈະເປີດກວ້າງຫລາຍຂຶ້ນກໍຕາມ ແຕ່ກໍບໍ່ແມ່ນທຸກໆຄົນທີ່ຍິນດີກັບ ການຖາມສໍ້ນັ້ນນີ້ຂອງພວກນັກຂ່າວຕ່າງປະເທດ ເຖິງແມ່ນຫລາຍໆຄົນທີ່ຢູ່ໃນແລະນອກມຽນມາຫວັງວ່າລັດຖະບານອາດປັບ ປ່ຽນໄປສູ່ປະ ຊາທິປະໄຕ ຄືການປ່ຽນແປງເທົ່າເຖິງປັດຈຸບັນນີ້ຍັງແຕກຫັກໄດ້ງ່າຍຫລາຍ ແລະເລຶ່ອງ ອະນາຄົດນັ້ນຍັງຄົງບໍ່ແນ່ນອນເລີຍ